# சக்கரமில்லாத் தரையிறக்கம்

## காரணங்களும் தடுப்பு முறைகளும்

### வானூர்தி ஓட்டுநரின் பிழை

(2009). இதற்கு காரணம் பின்னர் வானூர்தி ஓட்டுநரின் பிழை என்று தீர்மானிக்கப்பட்டது.]]
வேகமிகு பற்சக்கரத் தரையிறக்கத்திற்கு மிகவும் பொதுவான காரணம், தரையிறங்கும் முன் வானோடி தரையிறக்கும் பற்சக்கரத்தினை நீட்டிக்க மறப்பது ஆகும். திரும்பப் பெறக்கூடிய எந்தப் பற்சக்கர வானூர்தியிலும், தரையிறங்கும் பற்சக்கரத்தினை தாழ்படுத்துதல் வானோடியின் தரையிறங்குதல் சரிபார்ப்பு பட்டியலின் ஒரு பகுதியாகும். இதில் தொங்கற்பகுதி, உந்தி மற்றும் தரையிறக்கத்திற்கான பல்வேறு கருவிகளின் கட்டுப்பாடுகள் அடங்கும். தரையிறங்குவதற்கு முன்பு இதுபோன்ற சரிபார்ப்புகளைச் செய்யும் வானோடிகள் வேகமிகு பற்சக்கரத் தரையிறக்கத்தினை மேற்கொள்ளும் வாய்ப்பு குறைவு. இருப்பினும், சில வானோடிகள் இந்த சரிபார்ப்பு நிகழ்வுகளைப் புறக்கணித்து, நினைவகத்தின் மூலம் பணிகளைச் செய்கிறார்கள். இதனால் தரையிறங்கும் பற்சக்கரத்தினை நீட்டிக்க மறந்துவிடுவதற்கான வாய்ப்புகள் அதிகரிக்கின்றன. கவனமாக இருக்கும் வானோடிகள் கூட சில நேரத்தில் ஆபத்தில் சிக்கலாம். ஏனென்றால் அவர்களின் கவனம் திசைதிருப்பப்பட்டு, தரையிறங்குவதற்கான சரிபார்ப்பு பட்டியலை மேற்கொள்ள மறந்துவிடலாம் அல்லது மோதலைத் தவிர்ப்பது அல்லது மற்றொரு அவசரநிலை போன்ற பிற கடமைகளால் குறுக்கிடப்படலாம். மேலே காட்டப்பட்டுள்ள படத்தில், பி-17 டச்சசு இயல்பாகத் தரையிறங்கியபோது, உடன் வானோடியின் கவனக்குறைவாகத் தரையிறங்கும் பற்சக்கரப் பொத்தானைக் கவனக் குறைவாக இயக்கினார்.  
திரும்பப் பெறக்கூடிய தரையிறங்கும் பற்சக்கரத்தினைக் கொண்ட அனைத்து வானூர்திகளும் தரையிறக்கும் பற்சக்கர நிலையைக் குறிக்க ஒரு வழியைக் கொண்டிருக்க வேண்டும். இது பொதுவாகப் பற்சக்கர நிலையினை மேலே, போக்குவரத்தில் அல்லது கீழே உள்ளதா என்பதைப் பொறுத்துச் சிவப்பு நிறத்திலிருந்து செம்பழுப்பு, பச்சை நிறமாக மாறும் விளக்குகளின் சமிக்கைகள் மூலம் தெரிந்து கொள்வர். இருப்பினும், கவனச்சிதறல் கொண்ட வானோடி இந்தச் சமிக்கையினைப் பார்க்க மறந்துவிடலாம். இத்தகைய மனிதப் பிழையின் சாத்தியக்கூறுகளைக் குறைக்க வானூர்தி வடிவமைப்பாளர்கள் வானூர்தியில் கூடுதல் பாதுகாப்பு அமைப்புகளை உருவாக்க வழிவகுத்தது. சிறிய விமானங்களில் இது பொதுவாக ஓர் எச்சரிக்கை ஒளி மற்றும் கொம்பு வடிவத்தைக் காண்பிக்கிறது. எந்தவொரு தரையிறங்கும் பற்சக்கரமும் பூட்டப்படாதபோது செயல்படுகிறது. வானோடிக்கு வானூர்தி பற்றி அறிமுகமில்லாதபோது, கொம்பு ஒலி எதைக் குறிக்கிறது என்று தெரியாத சூழ்நிலைகளில் இத்தகைய சமிக்கைப் பயனற்றது. வானோடிகள் சில நேரங்களில் தரையிறங்கும் பற்சக்கர எச்சரிக்கை கொம்பைத் தாமத எச்சரிக்கை கொம்புடன் குழப்பிக்கொள்கின்றனர். மற்ற சந்தர்ப்பங்களில், நவீனச் சத்தம்-இரத்துசெய்யும் காதொலிப்பான்களை அணிந்திருப்பதால் வானோடிகள் பழைய வானூர்தியில் எச்சரிக்கை சமிக்கையினைக் கேட்க முடியாது.  
பெரிய வானூர்திகளில், எச்சரிக்கை அமைப்பு வழக்கமாக எந்திரச் சக்தி அமைப்பை விலக்குகிறது. இதற்குப் பதிலாக தொங்கற்பகுதி தரையிறங்குவதற்குத் தயார் ஆனால் வானோடியை எச்சரிக்கிறது; ஆனால் தரையிறங்கும் பற்சக்கரம் செயலில் இல்லை. ஒரு மாற்று அமைப்பு தரையில் அருகாமையில் எச்சரிக்கை அமைப்பு அல்லது வானலையுணரி உயரமானியைப் பயன்படுத்தி வானூர்தி தரைக்கு நெருக்கமாக இருக்கும்போது பற்சக்கரம் கீழே இல்லாமல் இறங்கும்போது எச்சரிக்கையில் ஈடுபடுத்துகிறது. பெரும்பாலான வானூர்திகள் குரல் செய்தி அமைப்பை இணைத்துப் பயன்படுத்துகின்றன, இது ஒரு வாகன ஒலி அல்லது ஒலிப்பியின் தெளிவின்மையை நீக்குகிறது. இதற்குப் பதிலாக வானோடி ஒரு தெளிவான வாய்மொழி அறிகுறியை ("GEAR NOT DOWN") அளிப்பார். கூடுதலாக, பெரிய வானூர்திகள் ஒரு குழுவாகப் பணிபுரியும் இரண்டு வானோடிகளால் இயக்க வடிவமைக்கப்பட்டுள்ளன. ஒருவர் வானூர்தியினைப் பறக்கவிட்டு, தகவல் தொடர்பு மற்றும் மோதல் தவிர்ப்பு ஆகியவற்றைக் கையாளுவார். மற்றொருவர் வானூர்தி அமைப்புகளை இயக்குவார். இது ஒரு வகையான மனிதப் பணிச்சுமையினை நீக்குகிறது. மேலும் ஒரு குழு உறுப்பினர் மற்றவரின் வேலையைச் சரிபார்க்க முடியும். மேம்பட்ட எச்சரிக்கை அமைப்புகள் மற்றும் திறமையான குழு பயிற்சியானது பெரிய வானூர்திகளில் வேகமிகு பற்சக்கரம் தரையிறங்கும் விபத்துக்களைக் குறைக்கின்றது.  
சில சந்தர்ப்பங்களில், வானூர்தியின் பறக்கும் பண்புகளால் பாதுகாப்பற்ற பற்சக்கர நிலை குறித்து வானோடிக்கு எச்சரிக்கை விடுக்கப்படலாம். பெரும்பாலும் மிகவும் நேர்த்தியான, உயர் செயல்திறன் கொண்ட வானூர்திகள் நீட்டிக்கப்பட்ட தரையிறங்கும் பற்சக்கர காற்றியக்க இழுவை இல்லாமல் பாதுகாப்பான தரையிறக்கம் வேகத்திற்கு மெதுவாகச் செல்வது மிகவும் கடினம்.